ועדת העבודה, הרווחה והבריאות, כנסת 18, פרוטוקול מספר 68, 2009-07-08 10:00

חיים כץ: אני מתכבד לפתוח את ישיבת ועדת העבודה, הרווחה והבריאות בנושא הצעת חוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010), התשס"ט-2009, פרק כ"ז - סעיף 146(17)-(20), סעיף 148(י), 149(ב) ו-(ג), סעיף 150(ב) ו-(ג), סעיף 153(3), סעיף 154(ב), סעיפים 155-157.

חיים כץ: אנחנו מחדשים את הישיבה.

רועי קרת: בהתאם לסיכומים שהושגו בעניין הזה, לפני שבוע הבאנו הצעה לתיקון הגדלת קצבאות הזקנה באופן מדורג במהלך של שלוש שנים והגדלה בהתאמה של גמלאות הבטחת הכנסה.

רועי קרת: התיקון שמובא אליכם היום הוא אותו תיקון.

רועי קרת: בגדול מה שנעשה, בהתאם לבקשות הוועדה, חלק מהתוספת הייתה אמורה להינתן במסגרת קצבאות הזקנה בצירוף סכומים נוספים.

חיים כץ: בשנים 2010-2011.

רועי קרת: נכון.

חיים כץ: הומרה לתוספת עבור השנים 2009.

רועי קרת: לא.

רועי קרת: הנוסח בשנת 2009 לא שונה אלא נשאר כפי שהוא.

רועי קרת: בשנת 2010 התוספת הנוספת שהייתה אמורה להינתן תהיה קצת יותר קטנה ובמקום זה בהבטחת הכנסה יתווספו סכומים שלא היו קודם וגם האוצר הוסיף, כך הבנתי, עוד סכום של 30 מיליון שקלים.

חיים כץ: התשלומים הנוספים ישולמו משנת 2009.

רועי קרת: בהבטחת הכנסה.

מרים שמלצר: התשלומים הנוספים ישולמו ל-2009.

מרים שמלצר: ההפחתות יהיו רק ב-2010 וב-2011.

חיים כץ: נכון.

מרים שמלצר: זה אומר שבשנה הראשונה ההוצאה היא לא 500 מיליון אלא 600 מיליון.

חיים כץ: אנחנו לא יודעים במספרים כאלה גדולים.

חיים כץ: אנחנו שומעים מספרים כאלה גדולים שאנחנו לא יודעים לספור אותם.

מרים שמלצר: יחד עם זאת ההצעה יותר גדולה מההצעה המקורית.

מרים שמלצר: ה-100 מיליון שהתבקשנו להוסיף.

חיים כץ: לשמחתנו יהיו עוד כמה משפחות עניות במדינת ישראל שיקבלו עוד קצת עזרה לשבת.

מרים שמלצר: התבקשתי לומר שהאוצר הלך לקראת הביטוח הלאומי ומבוטחי הביטוח הלאומי, קרי, הקשישים, והוסיף עוד כ-27 מיליון שקלים למקבלי קצבאות.

חיים כץ: לאחר לחצו של יושב-ראש הוועדה.

וילמה מאור רוזנמן: ה-27 מיליון, לאיזו קצבה?

מרים שמלצר: לסך כל ההוצאה שהוצעה בחקיקה הראשונה.

מרים שמלצר: אם דובר על מיליארד ו-300, עכשיו מדובר על מיליארד ו-327 מיליון שקלים.

אורלי לוי אבקסיס: החלוקה משתנה?

חיים כץ: לא.

חיים כץ: מה שקרה – ויתקנו אותי נציגי הביטוח הלאומי, אם אני טועה, ואני מדבר על מספרי בסיס – שבשנת 2009 היו צריכים לקבל כל הגמלאים 38 שקלים.

חיים כץ: יקבלו 38 שקלים.

חיים כץ: אלה שבגיל מסוים מקבלים השלמת הכנסה, היו צריכים לקבל 41 שקלים .

מרים שמלצר: חלקם יקבלו 121 שקלים.

חיים כץ: בשנת 2010 היו הגמלאים לקבל 31 שקלים נוספים, והם יקבלו 27 שקלים.

חיים כץ: בשנת 2011 – בתקציב העתידי שאנחנו לא יודעים מהו ומיהו – היו צריכים לקבל 31 שקלים והם יקבלו 26 שקלים.

חיים כץ: אלה שיפסידו ארבעה שקלים יחיו עם זה.

חיים כץ: אבא שלי יחיה עם פחות ארבעה שקלים, אבל אם משפחה אחרת תקבל עוד 120 שקלים, תוספת הבטחת הכנסה שלה, עשינו מצווה.

עפו אגבאריה: בכמה כסף מדובר?

חיים כץ: כמה הם הוסיפו?

חיים כץ: הם הוסיפו 121 שקלים.

מרים שמלצר: בסך הכל התוספת בסוף התקופה תהיה לקשיש ללא השלמת הכנסה, 92 שקלים.

חיים כץ: זה יהיה אחרי שלוש שנים.

מרים שמלצר: כן, אחרי שלוש שנים.

חיים כץ: אני מדבר על השנה.

מרים שמלצר: השנה זה 38 שקלים וכל אחד, אם יש לו תוספות – תוספת ותק, תוספת דחיית פרישה – כ-50 שקלים.

חיים כץ: זאת הצעת החוק.

ג'ודי וסרמן: הייתי רוצה להעיר משהו בפן העקרוני יותר.

ג'ודי וסרמן: בהצעת החוק הממשלתית המקורית הייתה הצעה להגדיל את קצבות הזקנה בשאירים ובהתאמה, באותו יחס, את הבטחת ההכנסה כדי שגם מקבלי קצבאות זקנה ושאירים שמקבלים השלמת הכנסה, גם הם ייהנו מאותה תוספת.

ג'ודי וסרמן: לבקשת הוועדה שינו קצת את היחס, הורידו קצת מהתוספת שרצו להוסיף לקצבאות הזקנה והעלו באופן יחסי יותר לקשישים שמקבלים הבטחת הכנסה.

ג'ודי וסרמן: כמו שאדוני אמר, אלה כמה שקלים פחות בקצבת הזקנה וכמה עשרות שקלים כנראה יותר בהבטחת הכנסה.

ג'ודי וסרמן: אני חושבת שהוועדה צריכה לתת את דעתה, האם נכון להוריד מהקצבה האוניברסלית שמשולמת לאוכלוסייה.

חיים כץ: נתנה את דעתה.

ג'ודי וסרמן: במסגרת הבטחת ההכנסה, הוסיפו מדרגה נוספת.

ג'ודי וסרמן: יש כמה מדרגות, יש רמת גמלה לאנשים מתחת לגיל 55, בין 55 ל-80 ומעל לגיל 80.

ג'ודי וסרמן: במסגרת התיקון המוצע כאן הוסיפו עוד אוכלוסייה, בין גיל 70 לגיל 80.

ג'ודי וסרמן: זאת אומרת, יש כאן מדרג נוסף ודיפרנציאציה בין האוכלוסיות השונות.

ג'ודי וסרמן: אני רוצה להזכיר שלפני כשנה וחצי, כאשר הכניסו את המדרגה של גיל 80 ולמעלה, קמה צעקה מאוד גדולה שעושים הבחנה בין קבוצות האוכלוסייה השונות במסגרת הבטחת הכנסה וכאן אנחנו שוב ערים לפריצה או לניסיון נוסף לעשות עוד מדרג בתוך מסגרת מקבלי הבטחת הכנסה.

ג'ודי וסרמן: תהיה עכשיו קבוצה של מקבלי קצבת זקנה עד גיל 70, מעל 70 ומעל גיל 80.

ג'ודי וסרמן: תהיינה רמות גמלה שונות.

חיים כץ: בסדר.

עפו אגבאריה: בכמה הייתה ההפחתה?

חיים כץ: ארבעה שקלים.

חיים כץ: לא הפחתה, הורדה מהתוספת.

ג'ודי וסרמן: בהצעת החוק הייתה הצעה לתת תוספת גדולה יותר, אבל הורידו את התוספת.

ג'ודי וסרמן: זאת אומרת, התוספת שתינתן תהיה קטנה יותר.

חיים כץ: במקום לקבל 38 שקלים, השנה יקבלו אותו הדבר.

חיים כץ: בשנת 2010 היו צריכים לקבל 31 שקלים, אבל במקום זה יקבלו 27 שקלים.

חיים כץ: 140 אלף אנשים יקבלו 120 שקלים בגלל הורדת ארבעת השקלים האלה.

מרינה סולודקין: אתה צודק לגמרי.

חיים כץ: אני יודע.

חיים כץ: אנחנו עוזרים לאנשים.

חיים כץ: אנחנו כאן כדי לעזור לאנשים.

ג'ודי וסרמן: הנוסח מונח בפני חברי הוועדה.

ג'ודי וסרמן: האם אדוני רוצה שנקריא את זה

חיים כץ: אחרי ההסבר אנחנו יכולים לחוקק את זה בלי הקראה?

ג'ודי וסרמן: כן.

ג'ודי וסרמן: הנוסח שאתם מבקשים עם התיקונים הוא נוסח שמונח בפני הוועדה?

רועי קרת: כן.

חיים כץ: למען הסר ספק, אנחנו נקריא ולא נעשה חקיקה מזורזת.

שמרית גיטלין-שקד: יש הסתייגויות של סיעת קדימה.

רחל אדטו: ההסתייגות שלנו היא מהותית כי אנחנו נתקלים פעם נוספת בזה שמשיתים על אנשים את הכלל.

רחל אדטו: כלומר, מעבר לנושא של תשלומי החובה והמסים האלה והאחרים שכולנו משלמים, כל פעם כאשר מתעוררת בעיה – ונתקלנו בזה גם אתמול בערב בנושא הקרן להצלת המפעלים במצוקה כאשר העובדים משלמים מדמי ההבראה ומוותרים על חופשה, על מנת להציל מפעלים במצוקה – אנחנו עוד פעם באותו מצב.

אורלי לוי אבקסיס: להציל מקומות עבודה.

רחל אדטו: כן.

רחל אדטו: להציל מקומות עבודה.

רחל אדטו: שוב אנחנו נכנסים לכיסם של אנשים שמקבלים קצבת זקנה על מנת לפתור בעיה של אחרים.

רחל אדטו: כל הזמן מכים ומכים ובדרך כזאת פותרים את הבעיות.

רחל אדטו: אני ברמה האישית נגד ואני נגד תפיסת העולם הזאת הקלה שכל כך בקלות נכנסים לכיסו של העובד, בקלות בלתי נסבלת.

חיים כץ: כאן אנחנו מדברים על גמלאים ולא על עובדים.

רחל אדטו: בסדר.

רחל אדטו: אנשים שמקבלים קצבת זקנה הם עדיין אנשים שיכולים לעבוד, מבחינת הגיל.

רחל אדטו: מבחינת תפיסת עולם, הקלות הזאת לפתור בעיות תקציביות בדרך של כניסה לתוך כיסו של האדם, ואפילו אם מדובר באגורות בודדות, יש כאלה שהאגורות הבודדות האלה הן מהותיות עבורם ויש כאלה עבורם זה עולם ומלואו.

חיים כץ: אנחנו מצביעים על ההסתייגות.

חיים כץ: ההסתייגות לא התקבלה

שמרית גיטלין-שקד: יש הסתייגות של חברת הכנסת מרינה סולודקין.

מרינה סולודקין: הבנתי שברוח ההסכמות, ההסתייגות שלי בפנים.

חיים כץ: את מסירה את ההסתייגות.

שמרית גיטלין-שקד: יש הסתייגות של חבר הכנסת ג'מאל זחאלקה.

חיים כץ: הוא לא כאן.

שמרית גיטלין-שקד: אז ההסתייגות נופלת.

רחל אדטו: אני מציגה גם את ההסתייגות שלו.

חיים כץ: לא, את לא יכולה.

שמרית גיטלין-שקד: את מייצגת את כל האופוזיציה.

חיים כץ: זה אומר שההסתייגויות של כולם נפלו.

רחל אדטו: בדיוק.

רחל אדטו: לא את כל האופוזיציה.

חיים כץ: מאחר שחברי הכנסת אינם, ההסתייגויות לא עולות להצבעה אלא נופלות.

אור רוזנמן: (17) בסעיף 244 -

אור רוזנמן: (ב) בסעיף קטן (ב) -

אור רוזנמן: (1) בפסקה (1) במקום "8.3 אחוזים" יבוא "8.9 אחוזים".

אור רוזנמן: (18) בסעיף 247א, במקום "17.5 אחוזים" יבוא "18.7 אחוזים".

אור רוזנמן: (א) בסעיף קטן (א) -

אור רוזנמן: (2) פסקה (2), במקום "12.4 אחוזים" יבוא "13.3 אחוזים".

אור רוזנמן: (ג) בסעיף קטן (ג) -

אור רוזנמן: (1) בפסקה (1), במקום "10.3 אחוזים" יבוא "11 אחוזים", ובמקום "7.7 אחוזים", יבוא "8.3 אחוזים".

אור רוזנמן: (20) בסעיף 256א במקום "17.5 אחוזים" יבוא "18.7 אחוזים".

אור רוזנמן: 149.

אור רוזנמן: חוק הביטוח הלאומי הוראת שעה לעניין קצבאות הזקנה ולוח י"א

אור רוזנמן: (1) בסעיף 244 -

אור רוזנמן: (ב) בסעיף קטן (ב) -

אור רוזנמן: (1) בפסקה (1) ברישא, במקום "8.3 אחוזים" יקראו 8.5 אחוזים".

אור רוזנמן: (2) בסעיף 247א, במקום "17.5 אחוזים" יקראו "18 אחוזים".

אור רוזנמן: (א) בסעיף קטן (א) -

אור רוזנמן: (2) בפסקה (2) במקום "12.4 אחוזים" יקראו 12.8 אחוזים".

אור רוזנמן: (ג) בסעיף קטן (ג) -

אור רוזנמן: (2) בפסקה (2), במקום "10.3 אחוזים", יקראו "10.6 אחוזים".

אור רוזנמן: (ג) בתקופה שמיום ט"ו בטבת התש"ע (1 בינואר 2010) ועד יום כ"ד בטבת התשע"א (31 בדצמבר 2010) ייקרא חוק הביטוח הלאומי כך -

אור רוזנמן: (א) בסעיף קטן (א), במקום 16.5 אחוזים" יקראו "17.

אור רוזנמן: 35 אחוזים".

אור רוזנמן: (2) בפסקה (2) במקום "5.2 אחוזים" יקראו "5.5 אחוזים".

אור רוזנמן: (3) בסעיף 252 -

אור רוזנמן: (1) בפסקה (1), במקום "16.5 אחוזים", יקראו "17.35 אחוזים".

אור רוזנמן: (ב) בסעיף קטן (ב), במקום "7.7 אחוזים", יקראו "8.1 אחוזים".

אור רוזנמן: (1) בפסקה (1) במקום "10.3 אחוזים", יקראו "10.8 אחוזים" ובמקום "7.7 אחוזים" יקראו "8.1 אחוזים".

אור רוזנמן: (4) בסעיף 256א, במקום "17.5 אחוזים", יקראו "18.35 אחוזים".

אור רוזנמן: (ב) סעיפים 244, 247א, 252 ו-256א לחוק הביטוח הלאומי, כנוסחם בסעיף 149(ב) לחוק זה, יחולו על גמלה המשתלמת בעד התקופה שמיום י"א באב התשס"ט (1 באוגוסט 2009) ועד יום י"ד בטבת התש"ע (31 בדצמבר 2009).

אור רוזנמן: 153.

אור רוזנמן: תיקון חוק הבטחת הכנסה

אור רוזנמן: (3) בתוספת השנייה, במקום טור א' יבוא:

אור רוזנמן: מי שהגיע לגיל הפרישה ומי שמקבל קצבת זקנה, שאירים או תלויים לפי חוק הביטוח

אור רוזנמן: 70 שנים וטרם מלאו לו 80 שנים 80 שנים

אור רוזנמן: 30.3 אחוזים 31.2 אחוזים 32.6 אחוזים

אור רוזנמן: 51.1 אחוזים 56.4 אחוזים 58.4 אחוזים

אור רוזנמן: 50 אחוזים פחות 51.3 אחוזים פחות 53.3 אחוזים פחות

אור רוזנמן: לילד לילד לילד

אור רוזנמן: הסכום הבסיסי הסכום הבסיסי הסכום הבסיסי

אור רוזנמן: 50 אחוזים פחות 51.3 אחוזים פחות 53.3 אחוזים פחות

אור רוזנמן: לילד לילד לילד

אור רוזנמן: הסכום הבסיסי הסכום הבסיסי הסכום הבסיסי

אור רוזנמן: 154.

אור רוזנמן: חוק הבטחת הכנסה – תחילה ותחולה

אור רוזנמן: 155.

אור רוזנמן: תיקון חוק הבטחת הכנסה – הוראת שעה לשנת 2009

אור רוזנמן: טור א'

אור רוזנמן: אם טרם מלאו לו אם מלאו לו 70 שנים אם מלאו לו

אור רוזנמן: 43.7 אחוזים 44.9 אחוזים 46.9 אחוזים

אור רוזנמן: 63.9 אחוזים 65.1 אחוזים 67.1 אחוזים

אור רוזנמן: הסכום הבסיסי הסכום הבסיסי הסכום הבסיסי

אור רוזנמן: 58.8 אחוזים פחות 60 אחוזים פחות 62 אחוזים פחות

אור רוזנמן: לילד לילד לילד

אור רוזנמן: הסכום הבסיסי הסכום הבסיסי הסכום הבסיסי

אור רוזנמן: 58.8 אחוזים פחות 60 אחוזים פחות 62 אחוזים פחות

אור רוזנמן: לילד לילד לילד

אור רוזנמן: בתקופה שמיום ט"ו בטבת התש"ע (1 בינואר 2010) ועד יום כ"ד בטבת התשע"א (31 בדצמבר 2010) יקראו את טור א' שבתוספת השנייה בחוק הבטחת הכנסה, כך -

אור רוזנמן: מי שהגיע לגיל הפרישה ומי שמקבל קצבת זקנה, שאירים או תלויים לפי חלוק הביטוח הלאומי

אור רוזנמן: 70 שנים וטרם מלאו לו 80 שנים 80 שנים

אור רוזנמן: 29.9 אחוזים 30.7 אחוזים 32.1 אחוזים

אור רוזנמן: 54.4 אחוזים 55.7 אחוזים 57.7 אחוזים

אור רוזנמן: 49.3 אחוזים פחות 50.6 אחוזים פחות 52.6 אחוזים פחות

אור רוזנמן: לילד לילד לילד

אור רוזנמן: הסכום הבסיסי הסכום הבסיסי הסכום הבסיסי

אור רוזנמן: 49.3 אחוזים פחות 50.6 אחוזים פחות 52.6 אחוזים פחות

אור רוזנמן: לילד לילד לילד

אור רוזנמן: הסכום הבסיסי הסכום הבסיסי הסכום הבסיסי

אור רוזנמן: 157.

אור רוזנמן: חוק הבטחת הכנסה – תחולה לעניין הוראות השעה שבסעיפים 155 ו-156

אור רוזנמן: (ב) התוספת השנייה לחוק הבטחת הכנסה כנוסחה בסעיף 156 בחוק זה, תחול על גמלה המשתלמת בעד התקופה שמיום ט"ו בטבת התש"ע (1 בינואר 2010) ועד יום כ"ד בטבת התשע"א (31 בדצמבר 2010).

חיים כץ: אנחנו מצביעים.

חיים כץ: אושר

חיים כץ: אנחנו מצביעים על הרביזיה.

חיים כץ: הרביזיה לא התקבלה

זאב אלקין: אדוני היושב-ראש, אחרי שהצבענו אני רוצה לנצל את ההזדמנות ולהודות לך על כך שהובלת יחד עם חברי הוועדה את השינוי הזה שהוא מאוד מאוד חשוב.

זאב אלקין: אני רוצה להודות לשר הרווחה והשירותים החברתיים ולמנכ"לית המוסד לביטוח לאומי שהסכימו כאן ללכת לשינוי מאוד מאוד חשוב זה.

זאב אלקין: אני רוצה להודות גם למשרד האוצר שגם הוא כאן שיתף פעולה ובלעדיו השינוי הזה לא היה מתבצע.

זאב אלקין: אני חושב שעשינו כאן מעשה מאוד נכון, שינוי מאוד משמעותי בהצעה הראשונית ויישר כוח לך על כך שהובלת את כל המהלך הזה.

חיים כץ: תודה רבה.

חיים כץ: אין לנו זמן לברכות כי יש לנו עוד חקיקה.

אורלי לוי אבקסיס: אני רוצה להצטרף לברכות.

מרינה סולודקין: ברכות לכולנו שהיינו בקרב הזה, הקרב על קצבת זקנה עם השלמת הכנסה עבור האנשים הכי עניים, אלה שנמצאים מתחת לקו העוני במדינה.

מרינה סולודקין: שנית, אני מאחלת ליושב-ראש הרבה בריאות בגלל הקרבות שלנו בנושא ויסקונסין.

אורלי לוי אבקסיס: בגלל כל הקרבות שהוא מנהל כאן בוועדה.

חיים כץ: אני מודה לכם.